फडणवीस के पेनड्राइव बम के बाद रामदास आठवले ने महाराष्ट्र में राष्ट्रपति शासन की मांग की
रामदास आठवले का कहना है कि ‘राज्य में विपक्षी दलों के नेताओं के खिलाफ साजिश रची जा रही है । इस पूरे मामले में गृहमंत्री अमित शाह को पत्र लिखेंगे और राष्ट्रपति शासन की मांग करेंगे।‘
दिल्ली: केंद्रीय मंत्री रामदास आठवले ने महाराष्ट्र में राष्ट्रपति शासन लगाने की मांग की है। आठवले का कहना है, ‘राज्य में विपक्षी दलों के नेताओं के खिलाफ साजिश रची जा रही है। इसलिए वो इस पूरे मामले में गृहमंत्री अमित शाह को पत्र लिखेंगे। मिलकर उनके सामने सारी हकीकत सिलसिलेवार रखेंगे और मांग करेंगे कि महाराष्ट्र में राष्ट्रपति शासन लगाया जाए।‘इससे पहले विधानसभा में विपक्ष के नेता देवेंद्र फडणवीस ने सरकार पर आरोप लगाते हुआ कहा था कि 'डॉ. मुदस्सिर लांबे नाम का वक्फ बोर्ड का सदस्य नवाब मलिक का खास है।' उन्होंने सवाल किया कि 'मुंबई बम ब्लास्ट से संबंध रखने वाले व्यक्ति को वक्फ बोर्ड में लाने का मतलब क्या है? फडणवीस ने कहा कि इस वक्फ बोर्ड के सदस्य का मुंबई बम ब्लास्ट के आरोपी दाउद इब्राहिम से संबंध है। इसके बावजूद यह शख्स वक्फ बोर्ड में कैसे बना हुआ है?' फडणवीस ने यह भी आरोप लगाया कि 'वक्फ बोर्ड के सदस्य पर एक महिला से बालात्कार का भी आरोप है।' फडणवीस ने इन आरोपों से जुड़े वीडियो सबूत को पेनड्राइव में 14 मार्च को महाराष्ट्र विधानसभा में पेश किया।